2008. Aasta üldeelarve esialgne paranduseelarve projekt nr 6 - Kulude eelarvestus jagude kaupa - III jagu – Komisjon /* KOM/2008/0429 lõplik */





[pic] | EUROOPA ÜHENDUSTE KOMISJON | Brüssel 1.7.2008 KOM(2008) 429 lõplik 2008. AASTA ÜLDEELARVE ESIALGNE PARANDUSEELARVE PROJEKT NR 6 KULUDE EELARVESTUS JAGUDE KAUPA III jagu – Komisjon (komisjoni esitatud) 2008. AASTA ÜLDEELARVEESIALGNE PARANDUSEELARVE PROJEKT NR 6 KULUDE EELARVESTUS JAGUDE KAUPAIII jagu – Komisjon Võttes arvesse: - Euroopa Ühenduse asutamislepingut, eriti selle artiklit 272, - Euroopa Aatomienergiaühenduse asutamislepingut, eriti selle artiklit 177, - nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] viimati muudetud nõukogu määrusega (EÜ) nr 1525/2007,[2] eriti selle artiklit 37, esitab Euroopa Komisjon eelarvepädevatele institutsioonidele 2008. aasta eelarve esialgse paranduseelarve projekti nr 6. SISUKORD 1. Sissejuhatus 4 2. Täitevasutused 4 2.1 Hariduse, Audiovisuaalvaldkonna ja Kultuuri täitevasutus 4 2.2 Rahvatervise Programmi Täitevamet 5 2.3 Üleeuroopalise Transpordivõrgu Rakendusamet 6 3. Kütuseelementide ja vesiniku valdkonna ühisettevõte 6 4. EUROJUST 8 5. Konkurentsivõime ja uuendustegevuse programm 9 KOKKUVÕTLIK TABEL FINANTSRAAMISTIKU KOHTA RUBRIIKIDE KAUPA 10 TULUDE JA KULUDE EELARVESTUSSE TEHTAVAD MUUDATUSED EELARVEJAGUDE KAUPA Tulude koondarvestusse ning eelarvejagude kaupa esitatavasse tulude ja kulude eelarvestusse tehtavad muudatused edastatakse eraldi SEI-BUD süsteemi kaudu. Tulude koondarvestusse ning eelarvejagude kaupa esitatavasse tulude ja kulude eelarvestusse tehtavad muudatused on teavitamise eesmärgil esitatud eelarve lisana ingliskeelses versioonis. 1. Sissejuhatus 2008. aasta esialgses paranduseelarve projektis (EPEP) nr 6 võetakse arvesse järgmisi tegureid: - Vajalikud eelarvemuudatused seoses kolme täitevasutuse volituste laiendamisega; nendeks on Hariduse, Audiovisuaalvaldkonna ja Kultuuri täitevasutus, Rahvatervise Programmi Täitevamet ning Üleeuroopalise Transpordivõrgu Rakendusamet. - Kütuseelementide ja vesiniku valdkonna ühisettevõtte kajastamine eelarve ülesehituses. - Kulukohustuste assigneeringute suurendamine 2,2 miljoni euro võrra, et katta osa EUROJUSTi uue hoonega seonduvatest kuludest. - Kulukohustuste assigneeringute suurendamine 3,9 miljoni euro võrra: Konkurentsivõime ja uuendustegevuse programm – Ettevõtlus ja uuendustegevus. Kulude muutmise netomõju tulemusena suurenevad kulukohustuste assigneeringud 6,1 miljoni euro võrra, kuid maksete assigneeringud ei suurene. 2. Täitevasutused Nõukogu määruse (EÜ) nr 58/2003[3] artikli 24 alusel loodud täitevasutuste komitee kiitis 15. aprillil 2008 heaks kolme täitevasutuse volituste laiendamise; nendeks on Hariduse, Audiovisuaalvaldkonna ja Kultuuri täitevasutus, Rahvatervise Programmi Täitevamet ning Üleeuroopalise Transpordivõrgu Rakendusamet. Seejärel andis 29. mail sellele oma heakskiidu Euroopa Parlamendi eelarvekomisjon. Täitevasutuste komitee ja Euroopa Parlamendi eelarvekomisjoni heakskiidu järel võetakse vastu ametlikud komisjoni otsused asutuste volituste laiendamise kohta. Allpool esitatakse kolme asutuse volituste laiendamisest tingitud muudatused. 2.1 Hariduse, Audiovisuaalvaldkonna ja Kultuuri täitevasutus Komisjon võttis 14. jaanuaril 2005 vastu otsuse 2005/56/EÜ,[4] millega hariduse, audiovisuaalvaldkonna ja kultuuriga seotud ühenduse tegevuse juhtimiseks asutatakse täitevasutus. Hariduse, Audiovisuaalvaldkonna ja Kultuuri täitevasutuse volitusi laiendati komisjoni 8. veebruari 2007. aasta otsusega 2007/114/EÜ,[5] et need hõlmaksid eelnevalt täitevasutusele delegeeritud uue põlvkonna programmide („MEDIA 2007”, „Elukestev õpe”, „Kultuur”, „Aktiivsed noored”, „Euroopa kodanikele”) juhtimise; hariduse, kutseõppe ja noortevaldkonna projektid, mida reguleeritakse Euroopa Ühenduse ja Ameerika Ühendriikide / Kanada vaheliste vastava valdkonna lepingutega; ning teised haruprogrammid, eelkõige „Erasmus Munduse” väliskoostöö alaprogrammi. Täitevasutuse volituste nüüdseks heakskiidetud laiendamine seondub Ladina-Ameerika, Aasia ja Balkani täiendava „Erasmus Munduse” väliskoostöö alaprogrammi rakendamisega. Kavandatud laiendamisega seoses täitevasutusele antavad lisaülesanded ei too kaasa täitevasutusele ettenähtud toetuse suurendamist, sest see kaetakse olemasolevatest assigneeringutest eelarvepunktides 19 01 04 30 „Hariduse, Kultuuri ja Audiovisuaalvaldkonna Täitevasutus – Toetus välissuhete programmidele” ja 22 01 04 30 „Hariduse, Audiovisuaalvaldkonna ja Kultuuri Täitevasutus – Toetus laienemise poliitikavaldkonna rubriigi 4 programmidele”. Muuta tuleb aga täitevasutuse ametikohtade loetelu, sest väliskoostöö alaprogrammi tugevdamine näeb ette kaht AD 5 kategooria ajutist töötajat[6]. 2.2 Rahvatervise Programmi Täitevamet Komisjon võttis 15. detsembril 2004 vastu otsuse 2004/858/EÜ,[7] millega loodi Rahvatervise Programmi Täitevamet ja volitati seda kuni 31. detsembrini 2010 rakendama 2003.–2008. aasta rahvatervise programmi. 2008. aasta alguses tegi komisjon ettepaneku täitevameti volitusi laiendada, et lisada nende hulka ühenduse rahvatervise valdkonna uue tegevusprogrammi (aastateks 2008–2013) rakendamine ning usaldada täitevametile uusi ülesandeid, mis on seotud praegu komisjoni poolt hallatavate teiste ühenduse programmide ja meetmetega. Nimetatud uued ülesanded on seotud tarbijapoliitika programmi ja ühenduse toiduohutuse koolitusmeetmete juhtimisega. Seega tuleks täitevameti tegutsemisaega pikendada 1. jaanuarist 2011 kuni 31. detsembrini 2015 ja uueks ametlikuks nimeks tuleks võtta Tervise- ja tarbijaküsimuste täitevamet, et väljendada ameti lisaülesandeid. Vastavalt nõukogu määruse (EÜ) nr 58/2003 artiklile 12 rahastatakse täitevasutust nendele tegevusprogrammidele ettenähtud assigneeringutest, mille juhtimisega asutus tegeleb. Kuna aga 2008. aasta eelarves ei ole Tervise- ja tarbijaküsimuste täitevametile usaldatud uute programmide (tarbijad ja toiduohutuse koolitus) elluviimiseks vahendeid ette nähtud, tuleb ametile eraldada vajalikud rahalised vahendid. Kuna täitevamet alustab uute programmide kallal tööd alles 2008. aasta viimase kvartali alguses, peaks tarbija- ja toiduohutuse koolitusprogrammidest eraldatav toetus katma vaid aasta kolme viimast kuud. Täitevametile kahe programmi eest eelarvepeatüki sisese ümberpaigutuse kaudu eraldatav kogusumma moodustab 340 000 eurot. Tarbijaprogrammi puhul on nimetatud toetus 226 800 eurot, mis eraldatakse eelarvepeatüki sisese ümberpaigutuse kaudu tarbijaprogrammi halduskorralduskuludest (17 01 04 03). Toiduohutuse koolitusmeetmete toetus on 113 200 eurot, mis paigutatakse ümber sama peatüki vastavast halduskorralduskulude eelarvereast (17 01 04 05). Seega jäävad programmide kõik tegevusassigneeringud muutmata ja neist saab rahastada ainult tegevusmeetmeid. Muuta tuleb ka 2008. aasta eelarvele lisatud täitevameti ametikohtade loetelu, kuhu lisatakse kolm ajutist ametikohta[8]. 2.3 Üleeuroopalise Transpordivõrgu Rakendusamet Komisjoni 26. oktoobri 2006. aasta otsusega 2007/60/EÜ[9] asutati rakendusamet, et tagada tollal kehtinud õiguslikul alusel kaasrahastatud transpordiprojektide, st 2000.–2006. aasta üleeuroopalise transpordivõrgu programmi tehniline ja rahaline juhtimine. Ameti volituste praegune muutmine nähti ette juba 2006. aastal ja see võimaldab ametil võtta vastutuse uuest 2007.–2013. aasta üleeuroopalisest transpordivõrgu programmist toetatavate transpordiprojektide juhtimise eest. Samuti lisatakse uue programmiga uusi rahastamisvahendeid (nt laenutagamisvahend ning avaliku ja erasektori partnerlus) ning rõhutatakse müügiedenduse ja teavituse tähtsust, mis nõuavad rakendamiseks märkimisväärselt rohkem inimressursse. Esialgse kavaga nähakse personali jaotumine ette järgmiselt: 60 % lepingulisi töötajaid ja 40 % ajutisi töötajaid. Kokkuhoiu suurendamiseks on komisjon aga tõstnud lepinguliste töötajate osakaalu 68 %ni, mis algselt prognoosituga võrreldes vähendab vajalike ajutiste töötajate arvu. Sellega seoses teeb komisjon ettepaneku vähendada ametikohtade loetelus ajutiste töötajate arvu 40-lt 32-le[10]. Vastavalt volituste muutmise ettepanekule lisatud finantsselgitusele toob selline personali jaotumine kaasa väiksema eelarve kogusummas 8 894 600 eurot. Kuna ameti 2008. aasta kinnitatud eelarve moodustab 10 212 600 eurot, teeb komisjon ettepaneku paigutada 1 318 000 euro suurune vahe eelarvepeatüki siseselt ümber eelarvepunkti 06 01 04 04 „Rahaline toetus üleeuroopaliste transpordivõrkudega seotud ühishuviprojektidele — Halduskorralduskulud”. Seda kasutatakse peamiselt üleeuroopalise transpordivõrgu poliitika tulevikku käsitleva rohelise raamatu toetamisega seotud uuringute rahastamiseks, üleeuroopalise transpordivõrgu 2006.–2007. aasta suuniste rakendamiseks ja Kagu-Euroopa piirkondliku transpordi põhivõrgustiku – Horisont 2030 liiklusvoogudeks. 3. Kütuseelementide ja vesiniku valdkonna ühisettevõte EÜ asutamislepingu artikli 166 alusel võtsid Euroopa Parlament ja nõukogu 18. detsembril 2006 vastu otsuse 1982/2006/EÜ, mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse seitsmendat raamprogrammi (2007–2013)[11] (edaspidi „seitsmes raamprogramm”). Nõukogu võttis seejärel 19. detsembril 2006 vastu otsuse 2006/971/EÜ, mis käsitleb seitsmenda raamprogrammi rakendamise eriprogrammi „Koostöö”[12] (edaspidi „eriprogramm”). Kui tegu on ühenduse tasandi tegevusega ning riikidevaheliseks koostööks kasutatakse olemasolevaid vahendeid, saab seitsmendat raamprogrammi väga piiratud arvul juhtudel viia ellu ühiste tehnoloogiaalgatuste kaudu. Neist ühisettevõtetest neli esimest[13] lisati eelarve ülesehitusse paranduseelarvega 3/2008[14]. Seoses nõukogu 30. mai 2008. aasta määruse (EÜ) 521/2008[15] vastuvõtmisega lisatakse käesoleva esialgse paranduseelarve projektiga (EPEP) nr 6 eelarve ülesehitusse ühine tehnoloogiaalgatus „Kütuseelementide ja vesiniku valdkonna ühisettevõtte”. Kooskõlas juba algatatud eelnevate ühiste tehnoloogiaalgatustega on vastu võetud nõukogu määrus, millega luuakse EÜ asutamislepingu artikli 171 ja finantsmääruse artikli 185 alusel vastavad avaliku ja erasektori partnerlused; määrus hõlmab partnerluste eelarve täitmise aruande kinnitamist Euroopa Parlamendi poolt nõukogu soovituse alusel. Seetõttu hõlmab käesolev paranduseelarve vastavate uute eelarvepunktide loomist kütuseelementide ja vesiniku valdkonna ühisettevõtte toetamiseks ning ametikohtade loetelu kehtestamist[16]. Kõnealuste uute eelarveridade loomiseks ei taotleta täiendavaid assigneeringuid; vajatavad assigneeringud saadakse nimetatud ühises tehnoloogiaalgatuses osaleva poliitikavaldkonna seitsmenda raamprogrammi prioriteetideks ette nähtud eelarveridadelt. Kütuseelementide ja vesiniku valdkonna ühisettevõtet toetatakse muuhulgas eriprogrammi „Koostöö” neljast prioriteedist, millega rakendatakse seitsmendat raamprogrammi: - energeetika; - transport; - nanoteadused, nanotehnoloogiad, materjalid ja uued tootmistehnoloogiad; ning - keskkond. 2008. aastal osaleb kütuseelementide ja vesiniku valdkonna ühisettevõtte toetamises üksnes energeetikaprioriteet. Selline olukord erineb eelnevate ühisettevõtete omast, mille puhul toetus tuli vaid ühelt temaatiliselt prioriteedilt, järelikult vaid ühelt eelarverealt. Võttes arvesse ühisettevõtte käivitusfaasi, teeb komisjon ettepaneku eraldada 2008. aastaks uutele eelarvepunktidele 30 000 000 eurot kulukohustuste assigneeringutena ja 1 900 000 eurot maksete assigneeringutena, kusjuures vastavad summad saadakse olemasolevalt eelarverealt 08 05 01. Järgnevas tabelis esitatakse loodavad eelarvepunktid ning neile eraldatavad assigneeringud: Uued punktid | Nimetus | Kulukohustuste assigneeringud (miljonites eurodes) | Maksete assigneeringud (miljonites eurodes) | 08 05 02 | Koostöö — energeetika — kütuseelementide ja vesiniku valdkonna ühisettevõte (FCH) | 28,100 | 0 | 08 01 04 41 | Kütuseelementide ja vesiniku valdkonna ühisettevõtte (FCH) toetuskulud | 1,900 | 1,900 | Võttes arvesse ühisettevõttele kavandatavat toetust, vähendatakse seonduvale energeetikaprioriteedile vastava eelarverea kogusummat vastavalt järgnevas tabelis toodule: Punktid | Nimetus | Kulukohustuste assigneeringud (miljonites eurodes) | Maksete assigneeringud (miljonites eurodes) | 08 05 01 | Koostöö – energeetika | 99,680 | 62,598 | 4. EUROJUST Viimastel aastatel on EUROJUSTi töötajate arv märkimisväärselt tõusnud. See hõlmab nii EUROJUSTi kolleegiumis liikmesriike esindavate nn riiklike liikmete kui ka koosseisuliste töötajate arvu kasvu. See tähendab ajutiste töötajate arvu kasvu 76-lt 2004. aastal 175ni 2008. aastal. Praegu asuvad töötajad Haagis hoones „ARC” (229 töötajat 194 kabinetis) ja ajutisel pinnal hoones „Equinox” (27 kabinetti). Prognoositakse, et 2014. aastaks vajab EUROJUST 320–325 kabinetti, mis on praeguse finantsplaneeringuga kooskõlas. Nähakse ette, et vastuvõttev liikmesriik teeb sobiva kontoripinna kättesaadavaks 2012. aastaks. Vahepealseks ajavahemikuks tuleb aga leida ajutine lahendus. Ajavahemikuks 2008–2012 on vastuvõttev liikmesriik pakkunud välja uue hoone „Haagse Veste 1” (HV1), mida EUROJUST jagaks Rahvusvahelise Kriminaalkohtuga. Seal leiduvad 160 kabinetti mahutaks töötajad hoonest „Equinox”, hoones „ARC” kabinetti jagama sunnitud töötajad ning võimalikud uued töötajad. Kolimine on planeeritud 2008. aasta septembrisse. Sellega seoses on EUROJUST taotlenud oma eelarve suurendamist 7 339 398 euro võrra, et katta uue hoone HV1 rendi- ja hoolduskulud, teostada hoones vajalikud kohandused ja see sisustada ning värvata vajalikud turvatöötajad (need kulud jagatakse Rahvusvahelise Kriminaalkohtuga). EUROJUSTi taotluse hindamise ja asutusega peetud arutelu järel teeb komisjon ettepaneku taotlus heaks kiita, välja arvatud nn „sisetööde paketi” (2,6 miljonit eurot ehituseks – seinad, põrandad, uksed, serveriruumid) osas. Selle üle peetakse EUROJUSTi ja vastuvõtva liikmesriigi vahel läbirääkimisi. Ülejäänud 4,7 miljoni euro osas tehakse ettepanek, et 2,5 miljonit eurot kaetaks sihtotstarbelisest tulust (2006. aasta ülejääk 1,8 miljonit, ülejäänu 2007. aastast). Seega moodustab paranduseelarves taotletav lõppsumma 2,24 miljonit. Kulukohustuste assigneeringud 2,24 miljoni ulatuses saadakse alamrubriigis 3a ülemmäära suhtes jäävast varust (2008. aastal 19 miljonit eurot). Vastavad maksete assigneeringud saadakse ümberpaigutamise teel eelarverealt 18 06 06 — „Kriminaalõigus”, mille pakkumiskutsete tulemused on olnud algselt kavandatust nõrgemad. Tehakse ettepanek lisada eelarvesse järgmised assigneeringud: 18 06 04 01 EUROJUST — Toetus jaotistele 1 ja 2, 1 940 000 eurot 18 06 04 02 EUROJUST — Toetus jaotisele 3, 300 000 eurot 5. KONKURENTSIVÕIME JA UUENDUSTEGEVUSE PROGRAMM Konkurentsivõime ja uuendustegevuse programmi rahastamisvahenditel on olnud väga edukas algus. 2007. aasta eelarvevahendid seoti 2007. aasta detsembris ja esimesed projektid kiideti heaks enne aasta lõppu. Euroopa Investeerimisfondi järgmised ettepanekud järgnesid nii kiiresti, et tuli hakata siduma 2008. aasta eelarvevahendeid oodatust mitu kuud varem, st 2008. aasta veebruaris. Euroopa Investeerimisfondiga toimuvad regulaarsed arutelud, et tagada olemasolevate vahendite tõhusaim kasutamine, kuid on juba selge, et vahendiga seotud nõudlus ületab 2008. aastaks ettenähtud ressursid. Asjaolu, et nõudlus on olnud juba aasta alguses nii kõrge, muudab heakskiitmise edasilükkamise 2009. aastasse raskeks, sest kui vahendeid ei saa 2008. aastal suurendada, tekib oht kaotada osa võimalikest tehingutest. Esialgsed prognoosid kutsusid üles asetama kulutuste tegemisel veidi rohkem rõhku esimesele kahele aastale. Oodati, et uute taotluste esitamist peab stimuleerima teadlikustamisprogrammiga, mis käivitati 2008. aastal konkurentsivõime ja uuendustegevuse programmi üldpaketi osana. Tegelikkuses on kantud üle oodatust rohkem taotlusi ja uusi taotlusi on juba nii palju, et teadlikustamisprogrammi tõmmatakse koomale, et vältida liigsete ootuste ohtu. Seetõttu tehakse ettepanek suurendada eelarverea 01 04 04 — „Konkurentsivõime ja uuendustegevuse raamprogramm — Ettevõtluse ja uuendustegevuse programm” kulukohustuste assigneeringuid 3,9 miljoni euro võrra. Neid täiendavaid vahendeid tasakaalustab kulukohustuste assigneeringute vähendamine eelarverea 01 04 04 2011. ja 2012. aasta finantsplaneeringus. KOKKUVÕTLIK TABEL FINANTSRAAMISTIKU KOHTA RUBRIIKIDE KAUPA Finantsraamistik Rubriik/alamrubriik | 2008. aasta finantsraamistik | 2008. aasta eelarve (k.a PA 1-4/2008 ja EPEP 5/2008) | EPEP 6/2008 | 2008. aasta eelarve + PA 1-4/2008 ja EPEP 5 ja 6/2008 | |Kulukohustuste assigneeringud |Maksete assigneeringud |Kulukohustuste assigneeringud |Maksete assigneeringud |Kulukohustuste assigneeringud |Maksete assigneeringud |Kulukohustuste assigneeringud |Maksete assigneeringud | | 1. JÄTKUSUUTLIK KASV | | | | | | | | | | 1a. Konkurentsivõime majanduskasvu ja tööhõive nimel |10 386 000 000 | |11 082 100 000 |9 768 739 600 |3 900 000 |0 |11 086 000 000 |9 768 739 600 | |1b. Ühtekuuluvus majanduskasvu ja tööhõive nimel |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Vahesumma | 57 653 000 000 | |58 338 048 720 | 50 320 304 626 | | |58 341 948 720 | 50 320 304 626 | | Varu[17] | | |-185 048 720 | | | |-188 948 720 | | | 2. LOODUSVARADE KAITSE JA MAJANDAMINE | | | | | | | | | | millest turuga seotud kulud ja otsetoetused |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Vahesumma | 59 193 000 000 | |55 564 715 538 | 53 241 270 053 | | |55 564 715 538 | 53 241 270 053 | | Varu | | |3 628 284 462 | | | |3 628 284 462 | | | 3. KODAKONDSUS, VABADUS, TURVALISUS JA ÕIGUS | | | | | | | | | | 3a. Vabadus, turvalisus ja õigus |747 000 000 | |728 034 000 |533 196 000 |2 240 000 |0 |7 30 274 000 |533 196 000 | |3b. Kodakondsus |615 000 000 | |875 254 197 |968 664 203 | | |875 254 197 |968 664 203 | | Vahesumma | 1 362 000 000 | |1 603 288 197 | 1 501 860 203 | | |1 605 528 197 | 1 501 860 203 | | Varu[18] | | |19 123 000 | | | |16 883 000 | | | 4. ELi ÜLEMAAILMNE ROLL[19] | 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Varu | | | -70 000 000 | | | | -70 000 000 | | | 5. HALDUS[20] | 7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Varu | | | 177 474 545 | | | | 177 474 545 | | | 6. KOMPENSATSIOON | 207 000 000 | |206 636 292 | 206 636 292 | | |206 636 292 | 206 636 292 | | Varu | | | 363 708 | | | | 363 708 | | | KOKKU | 132 797 000 000 | 129 681 000 000 | 130 303 432 202 | 120 662 885 029 | 6 140 000 | 0 |130 309 572 202 | 120 662 885 029 | | Varu | | |3 570 196 995 | 9 560 670 956 | | | 3 564 056 995 | 9 560 670 956 | | [1] EÜT L 248, 16.9.2002, lk 1. [2] ELT L 343, 27.12.2007, lk 9. [3] Nõukogu määrus (EÜ) nr 58/2003, 19. detsember 2002, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded (EÜT L 11, 16.1.2003, lk 1). [4] ELT L 24, 27.1.2005, lk 35. [5] ELT L 49, 17.2.2007, lk 21. [6] Üksikasjalik ametikohtade loetelu on esitatud eelarve lisas. [7] ELT L 369, 16.12.2004, lk 73. [8] Üksikasjalik ametikohtade loetelu on esitatud eelarve lisas. [9] ELT L 32, 6.2.2007, lk 88. [10] Üksikasjalik ametikohtade loetelu on esitatud eelarve lisas. [11] ELT L 412, 30.12.2006, lk 1. [12] ELT L 400, 30.12.2006, lk 86. [13] Eriprogrammis, millega rakendatakse seitsmendat raamprogrammi, nähakse ette kuus ühist tehnoloogiaalgatust (manussüsteeme käsitlev Artemis, innovatiivsete ravimite algatus IMI, lennundust ja õhutransporti käsitlev Clean Sky, nanoelektroonikatehnoloogiaid käsitlev ENIAC ning kütuseelementide ja vesiniku valdkonna algatus FCH). Tulekul on veel üks: üleilmne keskkonna- ja turvaseire algatus GMES. [14] Vastu võetud 5.6.2008. [15] ELT L 153, 12.6.2008, lk 20. [16] Personalieeskirju ning ühenduse institutsioonide ühiselt vastu võetud sama valdkonna eeskirju kohaldatakse ka ühisettevõtete personali ja tegevdirektorite suhtes. Kütuseelementide ja vesiniku valdkonna ühisettevõtte üksikasjalik ametikohtade loetelu on esitatud eelarve lisas. [17] Globaliseerumisega Kohanemise Euroopa Fondi ei ole arvestatud alamrubriigi 1a varu arvutamisel. Paindlikkusinstrument on võetud kasutusele 200 miljoni euro suuruse summa ulatuses. [18] Euroopa Liidu Solidaarsusfondi summa on kirjendatud eelarvesse suuremana, kui vastavate rubriikide puhul on ette nähtud, nagu on sätestatud 17. mai 2006. aasta institutsioonidevahelises kokkuleppes (ELT C 139, 14.6.2006). [19] Rubriigi 4 2008. aasta varus ei ole arvestatud hädaabireserviga seotud assigneeringuid. Paindlikkusinstrument on võetud kasutusele 70 miljoni euro suuruse summa ulatuses. [20] Rubriigis 5 ülemmäära alla jääva varu arvutamiseks on võetud arvesse aastate 2007–2013 finantsraamistiku joonealuses märkuses 1 nimetatud 77 miljonit eurot töötajate sissemakseid pensionikavasse.